EkBass/fiwiki-20250220-pages-articles huggingface dataset:
Ferrari F1/87

Ferrari F1/87 oli Gustav Brunnerin suunnittelema Formula 1 -auto, jota Scuderia Ferrari SpA SEFAC -talli käytti kaudella . Voimanlähteenä autossa oli kuusisylinterinen ja 1,5-litrainen Ferrari Tipo 033D -tuplaturbomoottori. Autolla ajoivat kilpailuissa italialainen Michele Alboreto ja itävaltalainen Gerhard Berger. == Saavutukset == Berger onnistui voittamaan autolla kauden kaksi viimeistä osakilpailua, Japanin GP:n ja Australian GP:n. Molempiin kilpailuihin hän starttasi paalupaikalta. Lisäksi hän ajoi kerran toiseksi startattuaan kilpailuun paalupaikalta Portugalin GP:ssa. Alboreto ajoi myös kerran toiseksi, Australian GP:ssa, jossa hän samalla takasi tallille kauden ainoan kaksoisvoiton. Hän myös saavutti kolmannen sijan San Marinon ja Monacon GP:ssa. Berger ajoi myös kilpailun nopeimmat kierrokset Portugalin, Espanjan sekä Australian GP:ssa. Valmistajien MM-sarjassa Ferrari sijoittui neljänneksi 53 pisteellä. == Teknisiä tietoja == *Moottori: Ferrari Tipo 033D 90° V6 tuplaturbo, 1 496,43 cc, puristussuhde 8:1, teho kilpailuissa 880 hv 4 baarin ahtopaineella, 11 500 rpm, 4 venttiiliä sylinteriä kohden (24v), kaksi nokka- akselia molemmilla puolilla, kaksi Garrettin turboa, Weber-Marellin polttoaineen ruiskutus *Voimansiirto: takaveto, monilevykytkin, 6-vaihteinen manuaalivaihdelaatikko + peruutusvaihde *Renkaat: Goodyear, 13" vanteet *Jarrut: Brembo, jäähdytetyt hiilikuitulevyt, nelimäntäiset sylinterit *Polttoaine: Agip *Paino: 542 kg *Polttoainetankin tilavuus: 195 L *Pituus: 4 280 mm *Leveys: 2 120 mm *Korkeus: 1 000 mm ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1987 Ferrari Ferrari V6T BRA SMR BEL MON USE FRA GBR GER HUN AUT ITA POR ESP MEX JPN AUS 53 4. Michele Alboreto 8 3 Kesk. 3 Kesk. Kesk. Kesk. Kesk. Kesk. Kesk. Kesk. Kesk. 15 Kesk. 4 2 Gerhard Berger 4 Kesk. Kesk. 4 4 Kesk. Kesk. Kesk. Kesk. Kesk. 4 2 Kesk. Kesk. 1 1 Luokka:Formula 1 -kausi 1987 Luokka:Ferrarin Formula 1 -autot
Viulusonaatti nro 5 (Beethoven)

Viulusonaatti nro 5 F-duuri, opus 24 on Ludwig van Beethovenin säveltämä kamarimusiikkiteos viululle ja pianolle. Se tunnetaan nimellä Kevätsonaatti. Teos julkaistiin vuonna 1801. ==Teoksen osat== #Allegro #Adagio molto espressivo #Scherzo: Allegro molto #Rondo: Allegro ma non troppo == Aiheesta muualla == * IMSLP-projektissa Luokka:Ludwig van Beethovenin teokset Luokka:1800-vuosikymmenen musiikkiteokset
Hasavjurt

Hasavjurt (avaariksi, kumykiksi, lezgiksi, tabasaraniksi ja , lakiksi Хасав ja tšetšeeniksi Хасун-Юрт) on kaupunki Kaukasiassa Dagestanin keskiosassa Venäjällä. Se sijaitsee 83 kilometriä maan pääkaupungista Mahatškalasta luoteeseen Tšetšenian rajan tuntumassa. Kaupungin kautta kulkee Venäjän Pohjois-Kaukasian alueet halkaiseva rautatie. == Väestö == Hasavjurt muodostaa oman 131 000 asukkaan kaupunkipiirinsä (väestönlaskenta 2010), mutta toimii myös 141 000 asukkaan Hasavjurtin piirin hallinnollisena keskuksena. Vuosi 1939 1959 1970 1979 1989 2002 2010 Väkiluku ==Historia== thumb|230px|left|Jumalanäidin Pyhän ennusmerkin katedraali Hasavjurtissa. Ortodoksien osuus on 2,5 % muuten islamilaisessa Dagestanissa. Hasavjurt on perustettu vuonna 1846 ja siitä tuli kaupunki vuonna 1931. Elokuussa 1996 kaupungissa solmittiin Tšetšenian ja Venäjän välinen rauhansopimus, joka päätti ensimmäisen Tšetšenian sodan. ==Urheilu== Hasavjurtista on kotoisin hyviä painijoita. Muun muassa vapaapainin olympiavoittajat Buvaisar ja Adam Saitijev sekä Mavlet Batirov ovat syntyneet kaupungissa. ==Lähteet== == Aiheesta muualla == Luokka:Dagestanin kaupungit
Artur Wojdat

Artur Wojdat (20. toukokuuta 1968, Olsztyn) on entinen puolalainen uimari ja olympiamitalisti. Hän voitti olympiapronssia 400 metrin vapaauinnista Soulista 1988. Hän voitti urallaan myös kaksi Euroopan mestaruutta sekä kolme MM- mitalia.http://www.olimpijski.pl/294_13617.html == Lähteet == Luokka:Puolalaiset uimarit Luokka:Puolalaiset olympiamitalistit Luokka:Vuonna 1968 syntyneet Luokka:Elävät henkilöt
Mieli ja merkitys

Mieli ja merkitys () on Gottlob Fregen tekemä erottelu ilmauksen semanttisen sisällön, eli sen mitä ilmaus merkitsee, suhteen. Frege jakoi semanttisen sisällön merkitykseen (Bedeutung) ja mieleen (Sinn). Termin merkitys on se olio, johon se viittaa, ja mieli se tapa, jolla se viittaa tuohon olioon. Mieli ja merkitys ovat siis kaksi eri näkökulmaa ilmaisujen merkitykseen: merkitys on lauseen totuusarvo, ja mieli se ajatus, jonka se ilmaisee. Fregen mukaan erottelu pätee ainakin tietyn tyyppisille termeille: Frege itse sovelsi merkityksen käsitettä erisnimiin ja, vähäisemmässä määrin, lauseisiin. Frege esitti erottelun artikkelissaan ”Über Sinn und Bedeutung” vuonna 1892. Vaikka erottelu kuuluu ensi sijassa kielifilosofian piiriin, sillä on merkitystä myös muun muassa mielenfilosofian, metafysiikan ja metaetiikan kannalta. == Lähteet == == Kirjallisuus == * Frege, Gottlob: "Mielestä ja merkityksestä", teoksessa == Aiheesta muualla == Teos * Frege, Gottlob: Über Sinn und Bedeutung skannattuna DjVu-tiedostona Wikimedia Commonsissa * Frege, Gottlob (käännös Max Black): On Sense and Reference Wikiaineistossa * Frege, Gottlob: Über Sinn und Bedeutung Aiheen käsittelyä * Byckling, Eero: Miten semantiikka auttaa erottamaan todellisuuden fiktioista Tieteellisten seurain valtuuskunta, 2002 Internet Archiven palvelimella * Luokka:Kielifilosofia Luokka:Semantiikka pl:Sens (filozofia)
Toni Roponen

Toni Roponen (s. 15. lokakuuta 1973 Mikkeli) on suomalainen hiihtovalmentaja ja Tanhuvaaran urheiluopiston rehtori ja toimitusjohtaja. Hän on maastohiihtäjä Riitta-Liisa Roposen henkilökohtainen valmentaja. Roponen oli vuosina 2002–2005 Suomen ampumahiihtomaajoukkueen päävalmentaja; tuona aikana suomalaiset miesampumahiihtäjät saavuttivat kaksi MM-mitalia (Paavo Puurunen ja Vesa Hietalahti). Maastohiihdon puolella Roponen toimi aiemmin Matti Heikkisen ja Mona-Liisa Nousiaisen henkilökohtaisena valmentajana. Roponen on toiminut myös kestävyysurheilulajien televisiokommentaattorina MTV:n, Eurosportin sekä Ylen urheilulähetyksissä. == Valmennus- ja työura == * Thunder Bayssä Kanadan hiihtovalmennuskeskuksen valmentaja vuosina 1998–2000. * Suomen ampumahiihtomaajoukkueen päävalmentajana vuosina 2002–2005. *Polarin työntekijä vuoteen 2015. *MTV:n maastohiihdon ja yleisurheilun asiantuntijana 2011–2017. *Mona-Liisa Nousiaisen henkilökohtainen valmentaja vuoteen 2018 asti. *Matti Heikkisen henkilökohtainen valmentaja vuoteen 2019 asti. *Discovery Networks Finlandin (Eurosport-kanavien) ampuma- ja maastohiihdon sekä muiden kestävyyslajien asiantuntija vuosina 2017–2019. * Iltalehden hiihto-, ampumahiihto- ja yleisurheiluasiantuntija vuosina 2017–2019. * Denverin yliopiston hiihtojoukkueen päävalmentaja vuosina 2019–2020. * Ylen hiihtoasiantuntija vuodesta 2021 lähtien. == Yksityiselämä == Toni Roponen on naimisissa maastohiihtäjä Riitta-Liisa Roposen kanssa. Heillä on yksi yhteinen lapsi (s. 2004). Lisäksi Toni Roposella on toinen lapsi edellisestä avioliitosta. Koulutukseltaan Roponen on liikuntatieteiden maisteri. == Teokset == * == Lähteet == == Aiheesta muualla == Luokka:Suomalaiset urheiluvalmentajat Luokka:Suomalaiset maastohiihtovalmentajat Luokka:Vuonna 1973 syntyneet Luokka:Elävät henkilöt
Botnia Link

Botnia Link oli ruotsalainen varustamo. Varustamo aloitti liikennöinnin vuonna 2000 Merenkurkussa Vaasan, Uumajan ja Härnösandin välillä kuljettaen pääasiassa rahtia. Pitkään talousvaikeuksissa kamppaillut Botnia Link meni 20. marraskuuta 2002 konkurssiin. Botnia Link ilmoitti mennessään konkurssiin etteivät Ruotsi ja Suomi päässeet poliittiseen ratkaisuun kahden varustamon, Botnia Linkin ja suomalaisen RG Linen, tukemisesta Merenkurkussa. pienoiskuva|M/S Traden oli varustamon liikenteessä vuosina 2000–2001. == Laivasto == *M/S Traden – (2000–2001) *M/S Gute – (2000) *M/S Transparaden – (2001–2002) == Lähteet == Luokka:Ruotsalaiset varustamot
Južno-Suhokumsk

Južno-Suhokumsk (avaariksi ja ) on kaupunki Dagestanin pohjoisosassa Venäjällä. Se sijaitsee Suhaja-Kumajoen varrella, Stavropolin aluepiirin vastaisen rajan tuntumasa, 295 kilometriä pääkaupungista Mahatškalasta luoteeseen. Južno-Suhokumsk on Dagestanin pohjoisin kaupunki. == Historia == Južno-Suhokumskista tuli kaupunkityyppinen taajama vuonna 1963 ja kaupunki vuonna 1988. Asukasluvun kehitys Vuosi Asukasluku 1989 12 246 2002 9 777 2010 10 035 ==Lähteet== Luokka:Dagestanin kaupungit
Pätevyysviiri

Pätevyysviiri on Suomessa käytössä oleva veneilyviiri. Pätevyysviiri kertoo ulkopuoliselle että veneen päällikkö tai/ja miehistön jäsen on suorittanut tietyn tutkinnon, ja venekunnan halusta tuoda tämä tieto näkyväksi muille vesillälikkuujille. Pätevyysviirejä on monta eri lajia, esimerkiksi Suomen Navigaatioliiton saaristo-, rannikko- ja avomerilaivurien viirit. Niissä voi olla alareunassa valkoinen paarre, joka osoittaa veneen kuuluvan seuran kommodorille. Varakommodorin tunnusta ei tässä viirisarjassa ole. Suomen Veneilyliitto aloitti 1980-luvulla kolmiportaisen veneilijäkoulutuksen. Se keskittyi aluksi juniorikoulutukseen. Asteet olivat jungmanni, kansimies ja ruorimies. Ikärajaksi määrättiin kahdeksan vuotta, joskin ruorimiehellä kaksitoista. Kaikille asteille tehtiin oma pätevyysviiri, joissa on liiton merkin lisäksi 1 - 3 valkoista aaltokuviota sen alla. 1990-luvulla perustettiin Veneenpäällikkö-koulutus ja sitä täydentävä Nopean veneen ajo -kurssi. Helmikuussa 2005 Helsingin venemessuilla julkistettiin Veneenkuljettaja- ja Veneenpäällikkö -kurssit. Järjestelmä on viranomaisten auditoima ja sillä on oma laatukäsikirja. Molemmille asteille tehtiin oma merkkinsä ja viirinsä; veneenkuljettajan tunnus on sama kuin ruorimiehen eli kolme valkoista aaltokuviota ja veneenpäälliköllä niiden paikalla valkoiset laakerinlehvät. Joulukuussa 2011 Suomen Purjehdus ja Veneily ry ilmoitti uutiskirjeessään, että Veneilyliiton pätevyysviirejä suunniteltaisiin uudelleen.Uutiskirjeen referaatti http://astrolabi.blogit.fi/uutisia- jouluksi-2011/ Vuoden 2012 ensimmäisessä uutiskirjeessä julkaistiin tieto Liikenteen turvallisuusviraston uuden liittotunnuksen hyväksynnästä. Vuonna 2017 tuli lisäksi Katsastusmiehen viiri, jossa on liiton erikoismerkki ja tunnuksena valkoinen ankkuri jonka tukissa on tuomarin vaakakupit.SPV, kiertokirje kouluttajille toukokuu 2017 Venemessuilla 2019 esiteltiin uusi Kouluttajanviiri, josta tiedotetaan enemmän myöhemmin saman kauden aikanaSPV, kiertokirje kouluttajille 1/2019 == Lähteet == Luokka:Liput
Länsikeskus (suuralue)

Länsikeskus () on suuralue Suomen Turussa, tunnetaan myös nimikkeellä Suuralue 7. Alue sijaitsee kaupungin keskustasta koilliseen. Suuralueen aiempi nimi Kuninkoja perustui seudulla olevan historiallisen alueen nimeen. Nykyinen suuralue on rajoiltaan hieman suurempi. On myös olemassa Raision puoleinen Kuninkoja, mutta se ei kuulu tähän kaupunginosaan. Alueen asukasluku oli 22 087 vuonna 2014. Vuosittainen väestönkasvu on vajaa 0,4 %. 13,29 % alueen väestöstä on alle 15-vuotiaita, kun taas yli 65-vuotiaita on 21,81 %. Asukkaista 94,82 % puhuu suomea, 3,09 % ruotsia. == Kaupunginosat == Suuralue sisältää yhteensä seitsemän kaupunginosaa. Neljä niistä on jaettu toisiin suuralueisiin. * Kähäri * Mälikkälä * Pitkämäki (Långbacka) * Pohjola (Norrstan) * Raunistula * Runosmäki (Runosbacken) * Ruohonpää * Teräsrautela * Vätti Näistä varsinainen Runosmäen lähiö kuuluu Runosmäki-Raunistulan suuralueeseen ja vain Länsinummi kuuluu Länsikeskuksen suuralueeseen. Myös Raunistula on jaettu näiden kahden suuralueen kesken. == Katso myös == * Turun suuralueet * Turun kaupunginosat ==Lähteet== Luokka:Turun suuralueet
Gessius Florus

Gessius Florus oli Rooman Juudean provinssin prokuraattori vuosina 64-66 jaa. Lucceius Albinuksen lopetettua prokuraattorin tehtävänsä keisari Nero valitsi hänen tilalleen Floruksen, koska hänen vaimonsa oli Neron vaimon, Poppean läheinen ystävä. Florus oli syntynyt Klazomenaissa. ==Lähteet== * Luokka:Roomalaiset poliitikot
Cizeta

Cizeta oli italialainen automerkki, jonka perustivat 1980-luvun lopulla Ferrarin jälleenmyyjä Claudio Zampolli ja levytuottaja Giorgio Moroder. Yrityksen ainoa malli on Cizeta V16T. Siinä oli teknisesti edistynyt V16-moottori, joka oli samalla ensimmäinen V16 toisen maailmansodan jälkeen. Prototyyppi oli ainoa auto, jossa oli merkintänä ”Cizeta-Moroder”, koska Moroder vetäytyi hankkeesta vuonna 1990. V16T:tä rakennettiin vain 8 kappaletta ennen kuin yhtiö lakkautettiin vuonna 1994. Mr. Zampolli muutti Yhdysvaltoihin yhtiön mentyä konkurssiin. Zampolli perusti Californiaan uuden Yrityksen nimeltä Cizeta Automobili USA. Yritys tekee autojen huoltoa ja sen sivussa valmistaa tilauksesta Cizeta V16T -mallia. == Mallit == * Cizeta- Moroder V16 T Luokka:Italialaiset automerkit
Koneellistuminen

Koneellistuminen tarkoittaa koneiden ja laitteiden käyttöä avustamaan ihmistä fyysisessä työssä. Sillä voidaan myös tarkoittaa koneiden käyttöä korvaamaan ihmisten tai eläinten työtä. Automaatio on koneellistumisen ylempi taso, jossa myös ohjausluonteisia tehtäviä on siirretty koneille. == Katso myös == *Luddiitit *Työkalu == Aiheesta muualla == *Finfood: Keittiön koneellistuminen Luokka:Työ Luokka:Konetekniikka
Tadeusz Borowski

Tadeusz Borowski (12. marraskuuta 1922 Žytomyr – 1. heinäkuuta 1951 Varsova) oli puolalainen kirjailija ja runoilija. Borowski syntyi vuonna 1922 silloisen Neuvostoliiton alueella Ukrainan Žytomyrissa, jossa asui suuri puolalainen vähemmistö. Hänen molemmat vanhempansa pidätettiin ja vietiin pakkotyöleireille vuonna 1926, isä Karjalaan, äiti Siperiaan. Isän kirjakauppa kansallistettiin. Vuonna 1932 Borowski ja hänen veljensä saivat luvan muuttaa Puolaan. Myös vanhemmat pääsivät vapaiksi hieman myöhemmin, ja perhe asettui Varsovaan. Natsivallan aikana Borowski valmistui ylioppilaaksi salaisessa lukiossa Varsovassa ja aloitti puolan kielen ja kirjallisuuden opinnot maanalaisessa yliopistossa. Hän alkoi myös julkaista runoja ja kertomuksia Droga-nimisessä lehdessä. Vuonna 1942 ilmestyi hänen ensimmäinen runokokoelmansa Gdziekolwiek Ziemia ('Missä tahansa maa'). Borowski pidätettiin 1943 maanalaisesta toiminnasta epäiltynä, ja hän joutui Auschwitzin keskitysleirille. Myöhemmin hänet siirrettiin ensin Natzweiler- Struthofin ja lopulta Dachaun keskitysleirille. Borowski työskenteli muun muassa asemalla, josta kuljetusjunissa saapuneet ihmiset vietiin suoraan kaasukammioihin. Sodan jälkeen kirjoittamissaan novelleissa hän kuvaa keskitysleirien armottomuutta. Borowskin kertoja ei tunne myötätuntoa kaasukammioiden ja teloitusten uhreja kohtaan vaan kuvaa tapahtumia ulkokohtaisen tunteettomasti. Puna-armeijan vapautettua Puolan vuonna 1945 Borowski muutti lyhyeksi aikaa Müncheniin mutta palasi seuraavana vuonna Puolaan ja avioitui tyttöystävänsä Marian kanssa, joka myös oli selvinnyt keskitysleiriltä. Münchenissä Borowski alkoi kirjoittaa yhdessä Krystyn Olszewskin ja Janusz Nel-Siedleckin kanssa teosta Byliśmy w Oświęcimiu (1946, suom. Kotimme Auschwitz), joka on ainoa häneltä suomennettu teksti. Hän siirtyi runoista proosaan ja julkaisi novellikokoelmat Proszę Państwa do gazu (Herrasväki on hyvä ja käy kaasukammioon) ja Pożegnanie z Marią (Jäähyväiset Marialle). Borowski liittyi kommunistiseen Puolan työväenpuolueeseen ja alkoi kirjoittaa poliittisia, kommunismia kiihkeästi puolustavia kirjoituksia. Myöhemmin hän kuitenkin menetti uskonsa kommunismiin, kun hänen hyvä ystävänsä vangittiin ja joutui kidutetuksi. Borowski teki itsemurhan 28-vuotiaana 1. heinäkuuta 1951. == Suomennettu teos== * == Lähteet == ==Aiheesta muualla== * Tadeusz Borowski Luokka:Puolalaiset kirjailijat Luokka:Holokaustista selviytyneet Luokka:Itsemurhan tehneet Luokka:Vuonna 1922 syntyneet Luokka:Vuonna 1951 kuolleet
Fred Gwynne

Fred Gwynne (10. heinäkuuta 1926 – 2. heinäkuuta 1993) oli yhdysvaltalainen näyttelijä, joka tunnetaan ehkä parhaiten Herman Munsterin roolista tilannekomediassa Me hirviöt, tilannekomediasta Auto 54, kuuluuko? sekä roolistaan Jud Crandallina vuoden 1989 kauhuelokuvassa Uinu, uinu lemmikkini.John Campopiano & Justin White: Unearthed & Untold: The Path to Pet Sematary. Amazon Prime, 2014. Hän kirjoitti myös lastenkirjallisuutta. Gwynne oli 196 cm pitkä. Hän kuoli haimasyöpään vuonna 1993 kahdeksan päivää ennen kuin olisi täyttänyt 67 vuotta.Bruce Lambert: "Fred Gwynne, Popular Actor, Is Dead at 66". The New York Times, 3. heinäkuuta 1993. Hänellä oli vaimo ja neljä lasta. ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 1993 kuolleet
Tiberius Julius Alexander

Tiberius Julius Alexander (s. ensimmäinen vuosisata) oli roomalainen poliitikko ja kenraali. Hän syntyi rikkaaseen juutalaiseen perheeseen, mutta hänet hylättiin tai laiminlyötiin. Hänestä tuli myöhemmin Juudean prokuraattori vuosiksi 46–48. Vuosina 66–69 hän toimi Aegyptuksen eli Egyptin prefektinä ja taisteli legiooniensa kanssa juutalaisia vastaan. Hän myös tuki merkittävästi Vespasianusta, joka vuonna 69 nousi valtaan. Vuonna 70 Jerusalemin piirityksessä hän toimi roomalaisten joukkojen komentajan Tituksen lähimpänä avustajana. Luokka:Roomalaiset poliitikot Luokka:Roomalaiset sotilaat Luokka:Ensimmäisellä vuosisadalla syntyneet
Pääkirjoitus

Pääkirjoitus on sanoma- ja aikakauslehden aloitussivulla sijaitseva, päätoimittajan hyväksymä mielipidekirjoitus, joka kertoo lehden kannan ajankohtaiseen aiheeseen. Käsiteltävä aihe on tavanomaisesti lehden samassa numerossa ilmestynyt uutinen. Usein toimitus päättää yhteisesti pääkirjoituksen aiheen ja sen kirjoittajan. Suurissa lehdissä pääkirjoituksen tekee erityinen artikkelitoimittaja ja pienemmissä päätoimittaja tai aiheen parhaiten tunteva toimittaja. Sanomalehdessä voi olla useampia pääkirjoituksia, joiden yhteydessä voidaan julkaista muitakin asiaan liittyviä kirjoituksia (esimerkiksi vierailevilta asiantuntijoilta). Aikakauslehdissä pääkirjoitusta voidaan käyttää lehden sisällön lyhyeen esittelyyn. Usein lehtikatsauksissa keskitytään suurimpien lehtien pääkirjoituksiin. == Katso myös == * Artikkeli * Kolumni * Mielipidekirjoitus == Lähteet == Luokka:Lehdistö
Esilyhde ja lyhde

Esilyhde on lyhdeteoriassa lyhteen määrittelemiseksi tehtävän operaation ensimmäinen vaihe. Olkoon X topologinen avaruus. Tällöin voidaan määritellä X:n esilyhde \mathcal{F}, johon sisältyy: *Abelin ryhmä \mathcal{F}(U) jokaiselle avoimelle joukolle U \subset F. *Ryhmähomomorfismi (joka on rajoittumakuvaus) \rho_{UV}:\mathcal{F}(U)\to\mathcal{F}(V) jokaiselle avoimelle joukolle V \subseteq U, jolle on voimassa *\mathcal{F}(\emptyset)=0. *\rho_{UU}=\text{Id}. *Jos W\subseteq V\subseteq U ovat avoimia, niin \rho_{UW}=\rho_{VW}\circ \rho_{UV}. Esilyhdettä sanotaan lyhteeksi, jos sillä on voimassa yksikäsitteisyys ja liimausominaisuudet. Olkoon I indeksijoukko: * (Yksikäsitteisyys) Olkoon U\subset X avoin, s\in\mathcal{F}(U), \\{U_i\\}_i U:n avoin peite. Jos s|_{U_i}=0 kaikilla i\in I, niin s=0. * (Liimaus) Merkintätapa kuten yksikäsitteisyydessä. Olkoot s_i\in\mathcal{F}(U_i),i\in I sektioita, joille s_i|_{U_i\cap U_j}=s_j|_{U_i\cap U_j}. Tällöin on olemassa sektio s\in\mathcal{F}(U) siten, että s|_{U_i}=s_i. Samoin voidaan määritellä renkaiden lyhde, algebrojen lyhde yli kiinteän kunnan ja niin edelleen. Luokka:Algebrallinen topologia Luokka:Seulonnan keskeiset artikkelit en:Sheaf (mathematics)#Presheaves
Minardi M187

Minardi M187 oli Giacomo Calirin suunnittelema Formula 1 -auto, jolla Minardi- talli kilpaili kaudella . Voimanlähteenä autossa oli Motori Modernin 1.5 litrainen kuusisylinterinen turbomoottori. Autoa ajoivat kilpailuissa espanjalainen Adrián Campos ja italialainen Alessandro Nannini. Kausi alkoi heikosti. Heti ensimmäisessä kilpailussa, Brasilian GP:n, tuloksena oli Nanninin keskeytys ja Camposin hylkäys. Monacon GP:n Campos ei osallistunut ollenkaan. Kun lähstyttiin kauden puoliväliä, saatiin auto ajettua maaliin asti. Ensimmäisen kerran näin tapahtui Unkarin GP:ssä, jossa Nannini oli yhdestoista. Italian GP:ssä hän saavutti sijan 16 ja Portugalin GP:ssä hän ylsi sijalle 11. Hän tosin oli Italiassa viimeinen ja Portugalissa häneltä loppui polttoaine pari kierrosta ennen maalia. Espanjan GP:ssä Campos onnistui lopulta ajamaan autonsa maaliin asti, vaikkakin jäikin neljä kierrosta voittaneelle Nigel Mansellille. Tämä jäi hänen koko kauden ainoaksi kilpailukseen, jossa hän pääsi maaliin. Nannini sen sijaan sai kolme kertaa lopputuloksissa sijoituksen. Kauden kolmessa viimeisessä kilpailussa molemmat kuljettajat jälleen keskeyttivät. Talli ei yltänyt kauden aikana kertaakaan MM-pisteille, joten se ei saanut sijoitusta valmistajien MM-sarjassa. == Teknisiä tietoja == *Moottori: Motori Moderni 615-90 V6T, 1 499 cc (1,5 l), 11 500 rpm, 800 hv *Renkaat: Goodyear *Polttoaine: Agip *Polttoainetankin tilavuus: 195 l ==Formula 1 -tulokset== Lihavointi tarkoittaa paalupaikkaa ja kursivointi kilpailun nopeinta kierrosta. Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1987 Minardi Motori Moderni V6T BRA SMR BEL MON USE FRA GBR GER HUN AUT ITA POR ESP MEX JPN AUS 0 - Adrián Campos DSQ Kesk. Kesk. DNS Kesk. Kesk. Kesk. Kesk. Kesk. Kesk. Kesk. Kesk. 14 Kesk. Kesk. Kesk. Alessandro Nannini Kesk. Kesk. Kesk. Kesk. Kesk. Kesk. Kesk. Kesk. 11 Kesk. 16 11 Kesk. Kesk. Kesk. Kesk. Luokka:Formula 1 -kausi 1987 M187
Philips Videopac G7000

Philips Videopac G7000 on Philipsin vuosina 1978–1986 valmistama toisen sukupolven pelikonsoli. Yhdysvalloissa laitetta valmisti Philipsin omistama Magnavox nimellä Magnavox Odyssey². Brasiliassa konsoli tunnettiin nimellä Philips Odyssey. Laitteessa oli peliohjaimina kaksi joystickia. Konsolissa oli kiinteästi mukana näppäimistö, ainoana pelikonsolina markkinoilla. Suorittimena konsolissa oli Intel 8048 (Intel MCS-48) mikrokontrolleri. Pelit olivat ROM-moduuleilla. Videopacille julkaistiin peruspelien ohella muun muassa 3 lautapelin ja videopelin yhdistelmää, soitto-ohjelma, shakkimoduuli sekä ohjelmointimoduuli. Laitteessa on 64 tavua RAM-muistia ja kilotavun verran ROM-muistia. Philips julkaisi koneesta myös kaksi mustavalkonäytöllä varustettua muunnosta G7200 ja N60 sekä myöhemmin kehittyneemmän mallin nimeltä Philips Videopac+ G7400. == Katso myös == * Magnavox Odyssey == Lähteet == == Aiheesta muualla == * Videopac.org * Centre for computing history Luokka:Pelikonsolit Luokka:Vuoden 1978 tekniikka Luokka:Philips
Asterix olympialaisissa (elokuva)

Asterix olympialaisissa (, ) on ranskalainen elokuva, joka on sovitettu elokuvan muotoon René Goscinnyn ja Albert Uderzon Asterix seikkailee -sarjakuvien pohjalta. 78 miljoonan euroa maksanut elokuva oli siihen mennessä kallein eurooppalainen elokuva.Tarmo Poussu: Asterix olympialaisissa: Gallialaiset kilpakentillä Ilta-Sanomat 1.2.2008 == Juoni == Julius Caesar päättää järjestää olympialaiset, joiden voittaja saa palkinnokseen prinsessa Irinan. Umpilempix on rakastanut Irinaa pitkään, joten hän päättää osallistua olympialaisiin. Hän pyytää mukaansa Asterixin ja Obelixin, joiden avulla hän uskoo voittavansa. Kuitenkin myös Caesarin poika Brutus on rakastunut Irinaan ja yrittää saada hänet omakseen. Brutus yrittää samalla juonitella isäänsä vastaan päästäkseen itse valtaan. == Näyttelijät == == Lähteet == == Aiheesta muualla == *DVDPlazan esittely elokuvasta Luokka:Asterix seikkailee -elokuvat Luokka:Vuoden 2008 ranskalaiset elokuvat Luokka:Olympiaelokuvat
October

October on irlantilaisen rock-yhtye U2:n vuonna 1981 ilmestynyt toinen studioalbumi. == Kappaleet == == Kokoonpano == * Bono – laulu * The Edge – kitara, piano ja taustalaulu * Adam Clayton – basso * Larry Mullen Jr. – rummut == Arvosteluja == * Helsingin Sanomat, verkkoliite: == Lähteet == Luokka:U2:n albumit Luokka:Vuoden 1981 albumit
Mann Lines

Mann Lines on brittiläinen merikuljetusyritys, joka liikennöi konttialuksilla ja ro-ro-aluksilla pohjoisen Keski-Euroopan ja Itämeren alueella seuraaviin satamiin: Harwich, Bremerhaven, Piitime, Vlissingen, Paldiski, Cuxhaven, Turku, Kaliningrad, Pietari, Hampuri ja Rotterdam. Turusta yritys liikennöi kerran viikossa Viroon, Englantiin ja Saksaan. Mann Lines on osa Mann Group -ryhmää. Yritys pystyy tarjoamaan kaikissa toimipaikoissa jakelu-, huolinta- ja varastointipalveluita. Mann Lines kuljetti vuonna 2006 noin 75 000 konttia (TEU) ja noin 500 000 tonnia ro-ro-lastia. == Historia == Mann & Son (London) Limited aloitti toimintansa vuonna 1952. Vuonna 1963 aloitettiin Harwich Navyardin rakennustyöt. Argoman Ferry Service aloitti vuonna 1992 liikennöinnin Suomen, Saksan ja Britannian välisessä liikenteessä. Vuonna 1999 yritys alkoi liikennöidä myös Bremerhaveniin ja Tallinnaan. Yritys sai nykyisen nimensä vuonna 2001, kun Mann Group osti Argoman Ferry Servicen. Yritys avasi vuonna 2006 toimistot Moskovaan ja Kaliningradiin. Seuraavana vuonna toimisto avattiin myös Pietariin. == Laivasto == *M/S Balticborg *M/S Betsy S *M/S Bothniaborg *M/S Borden *M/S Bonnie Rois *M/S Estraden *M/S Hanni *M/S Misana *M/S Misida *M/S Ute Johanna == Lähteet == == Aiheesta muualla == *Mann Lines (suomeksi) Luokka:Laivayhtiöt Luokka:Brittiläiset liikenneyhtiöt
Love Songs (The Beatlesin albumi)

Love Songs on The Beatlesin kokoelma-albumi vuodelta 1977. Sillä on 25 kappaletta. == Kappaleluettelo == Kaikki kappaleet ovat kirjoittaneet Lennon/McCartney, jollei toisin ilmoitettu. LP 1 === Puoli 1 === #"Yesterday" – 2:03 #"I'll Follow the Sun" – 1:47 #"I Need You" (George Harrison) – 2:27 #"Girl" – 2:30 #"In My Life" – 2:24 #"Words of Love" (Buddy Holly) – 2:02 #"Here, There and Everywhere" – 2:22 === Puoli 2 === #"Something" (Harrison) – 2:59 #"And I Love Her" – 2:28 #"If I Fell" – 2:18 #"I'll Be Back" – 2:21 #"Tell Me What You See" – 2:35 #"Yes It Is" – 2:38 LP 2 === Puoli 1 === #"Michelle" – 2:40 #"It’s Only Love" – 1:55 #"You're Going to Lose That Girl" – 2:16 #"Every Little Thing" – 2:01 #"For No One" – 1:58 #"She’s Leaving Home" – 3:37 === Puoli 2 === #"The Long and Winding Road" – 3:34 #"This Boy" – 2:11 #"Norwegian Wood (This Bird Has Flown)" – 2:01 #"You've Got to Hide Your Love Away" – 2:07 #"I Will" – 1:46 #"P.S. I Love You" – 2:02 == Lähteet == * Love Songs Luokka:Vuoden 1977 kokoelma-albumit Love Songs
Doc Rivers

thumb|right|Doc Rivers Glenn Anton ”Doc” Rivers (s. 13. lokakuuta 1961 Chicago, Illinois) on yhdysvaltalainen koripalloilija ja koripallovalmentaja. Pelattuaan hopeaa voittaneessa maajoukkueessa vuoden 1982 koripallon maailmanmestaruuskilpailuissa hänet varattiin NBA:han vuonna 1983. Rivers valmistui Marquetten yliopistosta. Riversin ensimmäinen ammattilaisjoukkue oli Atlanta Hawks, jossa hän pelasi vuoteen 1991. Lopetettuaan NBA-tason peliuransa myöhemmin 1990-luvulla hän siirtyi valmennustöihin. Rivers on ollut päävalmentajana Orlando Magicissä (1999–2003), Boston Celticsissä (2004–2013) ja Los Angeles Clippersissä (2013–). Hän valmensi Celticsin NBA:n mestariksi kaudella 2007–2008. Hänet palkittiin vuoden valmentajana kaudella 1999–2000. Rivers on naimisissa ja hänellä on neljä lasta, kolme poikaa ja tytär. Myös yksi hänen lapsistaan, Austin Rivers, on pelannut NBA:ssa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1961 syntyneet Luokka:Elävät henkilöt
Canary Wharfin asema

Canary Wharf on Docklands Light Railwayn asema Canary Wharfin liikekeskuksessa Lontoon Tower Hamletsin kaupunginosassa. Se sijaitsee aivan One Canada Squaren ja kauppakeskuksen vieressä. Asemalla on kuusi laituria ja kolme raidetta; jokaisen raiteen molemmilla puolella on laituri pysähdysten nopeuttamista varten. Asemalla pysähtyvät linjan Bankista ja Stratfordista Lewishamiin menevät junat. Canary Wharfin asema on Heron Quaysin ja West India Quayn asemien välissä, joihin molempiin on matkaa vain noin 200 metriä. Lontoon metrokartassa DLR:n asema on merkitty vaihtoasemaksi metron Jubilee-linjan kanssa, vaikka sen asema sijaitsee hieman lähempänä Heron Quaysia. Canary Wharfin asema oli alkuperäisissä Docklands Light Railwayn suunnitemissa, mutta se ei ollut vielä järjestelmän avautuessa elokuussa 1987 valmis.Transport of London: DLR history timeline Siitä suunniteltiin samanlaista pientä, kaksiraiteista asemaa, kuin Heron Quays. Myöhemmin selvisi kuitenkin, että siitä tulisi liian pieni kapasiteetiltaan kasvavaa liikekeskusta varten, joten se päästiin avaamaan vasta marraskuussa 1991. ==Lähteet== == Aiheesta muualla== * Canary Wharfin asema Lontoon liikennelaitoksen sivuilla Luokka:Docklands Light Railwayn asemat
The Beatles Collection

The Beatles Collection on The Beatlesin kokoelma-albumi vuodelta 1978. Se sisältää yhtyeen kaikki Britanniassa julkaistut albumit vinyylimuodossa. == Kappalelista == Albumi kattaa jokaisen kappaleen alla olevilta albumeilta: *Please Please Me *With The Beatles *A Hard Day’s Night *Beatles for Sale *Help! *Rubber Soul *Revolver *Sgt. Pepper’s Lonely Hearts Club Band *The Beatles (The White Album) *Yellow Submarine *Abbey Road *Let It Be *Rarities == Lähteet == * Rarebeatles.com Luokka:The Beatlesin kokoelma-albumit Luokka:Musiikkiboksit Luokka:Vuoden 1978 kokoelma-albumit
Harry Gallatin

Harry Junior Gallatin (26. huhtikuuta 1927 Roxana, Illinois – 7. lokakuuta 2015 Edwardsville, Illinois) oli yhdysvaltalainen koripalloilija ja koripallovalmentaja. Hänet on nimetty Basketball Hall of Fameen. == Ura == High school- ja yliopisto-opintojensa jälkeen Gallatin varattiin NBA:han. Gallatinin ammattilaisjoukkueena oli enimmän aikaa New York Knicks, jossa hän pelasi vuosina 1948–1957. Sen jälkeen hän vietti yhden kauden Detroit Pistonsissa. Gallatin pelasi vuosina 1951–1957 eli seitsemän kertaa peräkkäin NBA:n tähdistöottelussa. Kaudella 1953–1954 Gallatin voitti NBA:n levypallokuninkuuden, ja hänet nimettiin sarjan ykköstähdistöön. Seuraavalla kaudella hänet nimettiin kakkostähdistöön. NBA-pelaajauransa lopettamisen jälkeen Gallatin siirtyi valmennustöihin; hän oli muun muassa St. Louis Hawksin päävalmentajana vuosina 1962–1964 ja tuli ensimmäisen kautensa jälkeen valituksi NBA:n vuoden valmentajaksi. Hänet nimettiin Basketball Hall of Fameen vuonna 1991. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1927 syntyneet Luokka:Vuonna 2015 kuolleet
Dolph Schayes

Adolph ”Dolph” Schayes (19. toukokuuta 1928 New York, New York – 10. joulukuuta 2015) oli yhdysvaltalainen koripalloilija ja koripallovalmentaja. Hän oli 12-kertainen tähdistöottelupelaaja, kuusinkertainen NBA:n ykköstähdistöjoukkueen ja vuoden 1955 NBA-mestaruusjoukkue Syracuse Nationalsin jäsen. Schayes teki BAA:ssa/NBA:ssa yli 18 000 pistettä ja otti yli 11 000 levypalloa. Schayes lopetti NBA-pelaajauransa vuonna 1964. Hänet nimitettiin vuonna 1996 yhdeksi NBA:n historian 50 suurimmasta pelaajasta. Hän on lisäksi kuulunut Basketball Hall of Fameen vuodesta 1973. Schayes toimi Philadelphia 76ersin (1963–1966) sekä Los Angeles Clippersin (1970–1972) päävalmentajana, ja hänet valittiin NBA:n vuoden valmentajaksi vuonna 1966. Myös hänen pojastaan, Dannysta, tuli koripallotähti. Schayes kuoli puoli vuotta aikaisemmin havaittuun syöpään 87-vuotiaana 10. joulukuuta 2015.http://www.syracuse.com/poliquin/index.ssf/2015/12/former_syracuse_nationals_star_dolph_schayes_dies_at_age_87.html#incart_m- rpt-1http://www.nytimes.com/2015/12/11/sports/basketball/dolph-schayes-a- bridge-to-the-modern-nba-is-dead-at-87.html?_r=0 76ers jäädytti hänen pelinumeronsa (4) maaliskuussa 2016http://www.nba.com/sixers/sixers-unveil- details-dolph-schayes-number-4-retirement-saturday-march-12. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1928 syntyneet Luokka:Vuonna 2015 kuolleet
Seppo Alajoki

Seppo Rainer ”Kala” Alajoki on tamperelainen kitaristi ja säveltäjä sekä sessiomuusikko. Muusikkona hän on rock/blues-vaikutteisen musiikkitaustan omaava manserock-kitaristi. Hän aloitti muusikon uransa 1960-luvulla Matthews- yhtyeessä, joka tuli tutuksi erityisesti Hair-musikaalin yhtyeenä. Matthewsin jälkeen hän soitti Tapani Kansan ja Katri Helenan yhteiskiertueella. Tämän jälkeen hän oli vuoden Dannyn taustakokoonpanossa ja liittyi sitten Alwari Tuohitorveen vuonna 1972.Kontiainen s. 549 Alwari Tuohitorvessa hän oli keskeinen säveltäjä. Hän sävelsi mm. Alwari Tuohitorven ”Älä iske Tuijaa” -kappaleen. Alwari Tuohitorven jälkeen Alajoki soitti useiden artistien taustakokoonpanoissa ja levytyksissä. Näitä ovat olleet mm. Jamppa Tuominen, Topi Sorsakoski vuoteen 2008 saakka ja Mikko Alatalo. Hän soittaa soolo- osuuden mm. Alatalon balladissa ”Ihmisen ikävä toisen luo”. Toisen version on soittanut Tapio Manninen. Sorsakosken kokoonpanon jälkeen hän oli viisi vuotta Tampereen Teatterin musikaalituotannoissa. 1980-luvulla hän teki runsaasti studiotöitä ja uralla studiotöistä kertyi 1 200 raitaa.Kontiainen s. 553 Alajoki on vetäytynyt eläkkeelle aktiivimuusikkona, mutta soittaa pari kertaa vuodessa tamperelaisessa hyväntekeväisyyskokoonpanossa Tani Tamminen Big Band.Kontiainen s. 554 == Lähteet == * ===Viitteet=== == Aiheesta muualla == * Luokka:Suomalaiset kitaristit Luokka:Suomalaiset säveltäjät Luokka:Suomalaiset sessiomuusikot Luokka:Syntymävuosi puuttuu Luokka:Juice Leskinen Luokka:Elävät henkilöt
Ryydimpää tavaraa

Ryydimpää tavaraa on laulajakaksikko Bat & Ryydin vuonna 2002 julkaistu kokoelmalevy. Kokoelmalevyllä on lähes sama sisältö kuin vuonna 1998 julkaistulla Ryydimaa-albumilla, mutta poikkeuksen tekee että levyllä on kappaleita Niin kallis on maa... -albumilta, mutta se ei sisällä Ryydimaa- albumilla olevia "Ykän kone" sekä "Ehtaa tavaraa" -kappaleita. ==Kappaleet== # # (alkuperäinen kappale: Dracula / Draculas Tango) # # (alkuperäinen kappale: Jos jotain yrittää / Harva meistä on rautaa) # # # # # (alkuperäinen kappale: Crazy) # # # # # # # # # (alkuperäinen kappale: Lentävä kalakukko) # # # ==Lähteet== Luokka:Vuoden 2002 kokoelma-albumit Luokka:Bat & Ryydin albumit
Gilbertinpäästäiskenguru

Gilbertinpäästäiskenguru (Potorous gilbertii) on äärimmäisen uhanalainen rottakengurulaji. Se elää Länsi-Australian lounaisosassa. Lajin oletettiin kuolleen sukupuuttoon, kunnes se nähtiin vuonna 1994 uudelleen 120 vuoden tauon jälkeen. Sitä uhkaavat alueelle muualta tuodut petoeläimet. Siksi muutamia yksilöitä on siirretty turvaan saarelle, jossa ne voivat lisääntyä pedoilta suojassa.Naturebase Gilbertinpäästäiskenguru kasvaa noin puolimetriseksi, mihin sisältyy 15-senttinen häntä. Sillä on lyhyt, silkkinen, harmaanruskea turkki. Vatsapuoli on harmaanvalkea. Kuono on pitkulainen ja antaa lajille päästäistä muistuttavan ulkonäön.ADW == Lähteet== == Aiheesta muualla == * Lajia käsittelevä sivusto Luokka:Rottakengurut Luokka:Uhanalaiset nisäkkäät Luokka:Äärimmäisen uhanalaiset lajit
M/S Duncan Island

M/S Duncan Island () on tanskalaisen Difko LXXXIV K/S:n omistama kylmäkonttialus. Laiva on rakennettu vuonna 1993 Danyard A/S:n telakalla Frederikshavnissa Tanskassa. Duncan Island on rekisteröity Bahaman lipun alle ja sen kotisatama on maan pääkaupunki Nassau. Nykyisin aluksella operoi yhdysvaltalainen Ecuadorian Line. == Käyttöhistoria == Vuonna 1993 alus valmistui tanskalaiselta Danyard A/S:n telakalta. Iltapäivällä 6. marraskuuta 2007 alus oli huonossa säässä matkalla Alankomaille kuuluvan Terschellingin saaren edustalla Pohjanmerellä. Alukselta putosi yhdeksän banaania sisältänyttä konttia mereen. Tuhannet raa'at banaanit huuhtoutuivat myöhemmin Terschellingin rantaan. == Lähteet == == Aiheesta muualla == *Kuvia aluksesta *Aluksen sijainti Duncan Island
Minka Kuustonen

Minka-Maaria Kuustonen (s. 24. elokuuta 1985 Helsinki) on suomalainen näyttelijä. Hän on näytellyt teatterissa, elo­kuvissa sekä televisio­sarjoissa. Kuustonen opiskeli Tampereen yli­opiston näyttelijän­työn laitoksella, josta hän valmistui teatteri­taiteen maisteriksi keväällä 2011. == Ura == Kuustonen on helsinkiläinen freelance­näyttelijä ja näyttelee Suomen Kansallis­teatterissa. Kuustonen näytteli yhden kolmesta pää­osa­roolista 1. elo­kuuta 2014 ensi-iltaan tulleessa Inari Niemen ohjaamassa elo­kuvassa Kesäkaverit, jossa hänen iso­siskonsa näytteli toista pää­osa­roolia. Minka on esiintynyt sarjoissa Sata lasissa ja Kansan mies. Vuonna 2014 hänet nähtiin muun muassa sarjoissa Raja, Nymfit, Klikkaa mua ja Tellus. Alku­vuonna 2017 Kuustonen oli näyttelijänä MTV3:n viihde­ohjelmassa Putous. == Yksityiselämä == Kuustosen isä on muusikko Mikko Kuustonen ja iso­sisko näyttelijä Iina Kuustonen sekä serkku koomikko Sami Hedberg. Hänen entinen avo­puolisonsa oli näyttelijä Aku Sipola. Kuustosella ja Sipolalla on helmi­kuussa 2018 syntynyt poika. Marras­kuussa 2010 Kuustonen joutui pakenemaan asunnostaan kerros­talon ullakolta tulipaloa, joka syttyi saman talon ala­kerrassa sijainneessa ravintolassa Tampereen keskustassa. Palossa sai surmansa kolme ja loukkaantui neljä ihmistä. Kuustosen asunto kärsi savu­vahinkoja osana pizzeria Julietin tuhopolttoa, jossa kuoli kolme ihmistä. == Filmografia == Elokuvat Elokuvat Elokuvat Vuosi Nimi Rooli 2005 Tyttö sinä olet tähti bändäri 2006 Linnut urheilija­tyttö 2007 Hiljaisuus 2009 Kielletty hedelmä Katja 2012 Nastassja Kinskin ja korkean paikan kammo 2013 Keikka 2014 Kesäkaverit Eeva 2016 Onnen­onkija Marja 2016 Luokkakokous 2 – Polttarit kukka-auton tyttö 2017 Wendy and the Refugee Neverland Krisu 2017 Ankeisen joulutervehdys Ratiomies 2018 Hevi reissu Miia 2019 Poissa Teijan kaveri 2020 Risto Räppääjä ja väärä Vincent Rauha Räppääjä 2021 Vinski ja näkymättömyyspulveri pappi 2023 Spede Pirjo Pasanen 2023 Risto Räppääjä ja villi kone Rauha Räppääjä ;Ääninäyttelijänä Televisio Televisio Televisio Vuosi Sarja Rooli 2006–2007 Käenpesä Helinä Nousiainen 2006 Ketonen & Myllyrinne Saara 2006 Mogadishu Avenue juoru­toimittaja 2011 Helppo elämä Daisy 2013 Sata lasissa Merja 2013 Kansan mies Inkku 2014 Raja Jannika 2014 Nymfit Jessica 2014 Klikkaa mua Julianna 2014 Tellus Eevi Forsman 2016 Sekasin Kirsti 2017 Putous oma itsensä, useita 2017 Aallon­murtaja Pano-Piia 2017 Siskonpeti 2018 HasBeen Marilyn 2020–2021 Hotel Swan Helsinki Maria Halmeniemi (ent. Juvonen) 2020 Modernit miehet Mimmi 2020–2021 Suurmestari Vieras (2020), Vakiokilpailija (2021) 2021–2022 Syke Riina Vaahtera 2021 Ei Haukku haavaa tee Pipsa 2022 True Story Suomi Sonja 2023 Lahti 2001 Virpi Kuitunen 2024 Tuurenmäki 98 Tuuli 2024 Mökkinaapurit == Lähteet == Luokka:Suomalaiset näyttelijät Luokka:Vuonna 1985 syntyneet Luokka:Elävät henkilöt
Legio X Fretensis

pienoiskuva|Kirjoitus "LEGXF" (Legio X Fretensis), kaiverrettuna kiveen Jerusalemissa. Legio X Fretensis oli roomalainen legioona. Octavianus perusti sen vuosina 41-40 eaa. riehuneen sisällissodan takia. Legioonan tunnukset olivat härkä, laiva, roomalaisten meren jumala Neptunus ja villikarju. Vuonna 36 eaa. legioona taisteli voittoisasti Sextus Pompeiusta vastaan Nauluchusin taistelussa ja vuonna 31 eaa. Aktionin taistelussa Marcus Antoniusta vastaan Octavianuksen puolella. 20 eaa. legioona oli Juudean provinssissa, josta se myöhemmin siirrettiin Syyriaan. Vuonna 58 Fretensis otti osaa Parthian sotaan komentajanaan Gnaeus Domitius Corbulo ja ensimmäisessä juutalaissodassa 66-73 se taisteli juutalaiskapinallisia vastaan ja osallistui muun muassa Jerusalemin piiritykseen ja Masadan vuorilinnoituksen valtaamiseen. Legioona taisteli myös Toisessa juutalaissodassa vuosina 132-135. Legioona katoaa lähteistä vuonna 410. == Komentajia == * Gnaeus Domitius Corbulo * Vespasianus * Titus * Lucilius Bassus * Trajanus * Sextus Julius Severus == Lähteet == * == Aiheesta muualla == * * * * * Luokka:Roomalaiset legioonat
Alex Hannum

Alexander Murray "Alex" Hannum (19. heinäkuuta 1923 – 18. tammikuuta 2002) oli yhdysvaltalainen koripalloilija ja koripallovalmentaja. Hän syntyi Los Angelesissa ja opiskeli Hamilton High Schoolissa sekä Etelä-Kalifornian yliopistossa. Hannum pelasi ammattilaistasolla vuosina 1949–1957 ja toimi sen jälkeen useiden joukkueiden, kuten St. Louis Hawksin ja Philadelphia 76ersin, päävalmentajana. Vuodesta 1998 Hall of Fameen kuulunut Hannum oli 2,01 metriä pitkä. Hän kuoli 78-vuotiaana San Diegossa, synnyinosavaltiossaan Kaliforniassa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1923 syntyneet Luokka:Vuonna 2002 kuolleet
Lotus 99T

Lotus 99T on Gerard Ducarougen ja Martin Ogilvien suunnittelema Formula 1 -auto, jota Camel Team Lotus Honda -talli käytti kaudella . Voimanlähteenä autossa oli Hondan valmistama 1,5-litrainen kuusisylinterinen V-turbomoottori. Autoa kilpailuissa ajoivat japanilainen Satoru Nakajima ja brasilialainen Ayrton Senna. 99T erosi edellisistä tallin autoista merkittävästi. Ulkonäkö muuttui täysin, kun Camel-tupakkayhtiöstä tuli tallin pääsponsori. Vanha musta-kultainen väritys vaihtui kelta-siniseksi. Teknisellä puolella suurin muutos oli aktiivijousitukseen siirtyminen ja moottoreiden vaihto Renault'sta Hondaan. == Saavutukset == Senna voitti autolla kaksi peräkkäistä kilpailua, Monacon- ja Itä-Yhdysvaltain GP:n. Toiseksi hän ylsi neljästi: San Marinon-, Unkarin-, Italian- ja Japanin GP:ssa. Lisäksi hän ajoi kolmanneksi Britannian- ja Saksan GP:ssa. Paalupaikalta Senna starttasi kilpailuun yhden kerran, San Marinon GP:ssa. Hän ajoi kilpailun nopeimman kierroksen Monacon-, Itä- Yhdysvaltain- ja Italian GP:ssa. Valmistajien MM-sarjassa Lotus sijoittui kolmanneksi 64 pisteen turvin. Senna saalisti kauden aikana 57 pistettä ja saavutti kuljettajien MM-sarjan kolmannen sijan. Nakajima puolestaan onnistui keräämään ainoastaan seitsemän pistettä. == Teknisiä tietoja == *Moottori: Honda RA166E 80º V6, 1 477 cc (1.5 L), 4 venttiiliä sylinteriä kohden (24v), kaksi nokka-akselia (DOHC) molemmissa sylinteririveissä, polttoaineen ruiskutus, kaksi IHIn turboa, 800 hv, litrateho 542 hv, teho-painosuhde 1,48 hv/kg *Vaihdelaatikko: Lotus 6-vaihteinen manuaalivaihdelaatikko *Renkaat: Goodyear, 13" vanteet *Polttoaine: Elf *Paino: 539 kg *Polttoainetankin tilavuus: 195 L *Pituus: 4 216 mm *Leveys: 2 146 mm *Korkeus: 1 003 mm ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1987 Lotus Honda V6T BRA SMR BEL MON USE FRA GBR GER HUN AUT ITA POR ESP MEX JPN AUS rowspan="3" 64 rowspan="3" 3. Satoru Nakajima 7 6 5 10 Kesk. NC 4 Kesk. Kesk. 13 11 8 9 Kesk. 6 Kesk. Ayrton Senna Kesk. 2 Kesk. 1 1 4 3 3 2 5 2 7 5 Kesk. 2 DSQ Luokka:Formula 1 -kausi 1987 Luokka:Lotuksen Formula 1 -autot
Loru

Loru on luettava tai laulettava nokkelasanainen hokema. Lorut ovat usein lastenloruja ja liittyvät lasten leikkeihin tai peleihin. Lorulle on ominaista helposti tarttuva nopea rytmi, ja siinä on usein alkusoinnullisuutta. Loru voi olla esimerkiksi kysymys- ja vastausketju, kuten itäsuomalaisessa traditiossa. Lorut opettavat lapsille sanastoa ja laskutaitoa. Moniin loruihin liittyy myös tansseja, liikkeitä ja leikkejä. Vanhimpia suomalaisia lastenloruja ovat Kantelettaren lastenlorut. Eri maissa tunnetuimpia lastenlorujen kokoelmia ovat olleet monet Hanhiemon nimen alla kulkevat kirjat. Tunnetuimpia suomalaisia loruja ovat esimerkiksi ”Oli ennen onnimanni” ja ”Entten tentten teelikamentten”. Suomenkielisiä lastenlorujen tekijöitä ovat muun muassa Kirsi Kunnas, Marjatta Kurenniemi, Kaarina Helakisa ja Eppu Nuotio. Englantilaisen Agatha Christien dekkari Eikä yksikään pelastunut perustuu tunnettuun anglosaksiseen lastenloruun. Loruja on hyödynnetty myös nonsenserunoudessa. ==Lähteet== == Kirjallisuutta == * * * == Aiheesta muualla == *
Shōen

Shōen () viittaa Japanissa noin 700-1400-luvuilla olemassa olleisiin suurtiloihin tai kartanoihin. Shōenit olivat yksityisiä, veroista vapaita ja usein autonomisia. Ne kehittyivät alun perin keisarin lahjoitusmaista tai temppeleille ja pyhäköille osoitetuista maa-alueista. Niiden vahvistuminen heikensi keisarin valtaa ja johti paikallisen sotilasluokan nousuun. Kun kylistä tuli myöhemmin itsehallinnollisia, daimioille vastaavia feodaalisia läänityksiä, shōenit katosivat.Encyclopædia Britannica == Lähteet == Luokka:Japanin historia
Red Auerbach

Arnold Jacob ”Red” Auerbach (20. syyskuuta 1917 – 28. lokakuuta 2006) oli yhdysvaltalainen koripallovalmentaja. Hän oli alansa maineikkaimpia nimiä ja pääsi Basketball Hall of Fameen jo vuonna 1969. Auerbach syntyi New Yorkin Brooklynissä. Hänen isänsä oli venäjänjuutalainen maahanmuuttaja Hyman ja äitinsä amerikkalainen Marie o.s. Thompson. Auerbach oli alun perin pelaaja mutta ei yltänyt toivotunlaiseen menestykseen ja aloitti valmennustyön ammatikseen vuonna 1941. Hän liittyi myöhemmin toisen maailmansodan aikana Yhdysvaltain laivastoon, mikä ei mainittavammin haitannut hänen uraansa; hän pääsi 1950-luvun alussa Boston Celticsin päävalmentajaksi. Hän voitti Celticsin päävalmentajana yhdeksän mestaruutta vuosina 1957 ja 1959−1966. Valmennustyöt jo lopetettuaan Auerbach toimi yhä joukkueensa puheen- ja varapuheenjohtajana. Hän julkaisi uransa aikana seitsemän kirjaa. Kuoleman 89-vuotiaana Washington DC:ssä aiheutti sydänkohtaus.http://www.nytimes.com/2006/10/29/sports/basketball/29auerbach.html?n=Top/Reference/Times%20Topics/Subjects/P/Playoff%20Games == Lähteet == == Aiheesta muualla == Luokka:Yhdysvaltalaiset koripallovalmentajat Luokka:Vuonna 1917 syntyneet Luokka:Vuonna 2006 kuolleet
Johnny Kerr

Johnny Kerr (17. heinäkuuta 1932 – 26. helmikuuta 2009) oli yhdysvaltalainen koripalloilija, koripallovalmentaja ja selostaja. Hän syntyi Chicagossa ja opiskeli Tilden Technical High Schoolissa sekä Illinoisin yliopistossa. Kerr aloitti ammattilaisuransa vuonna 1954, kun hänet valittiin pelaajaksi Syracuse Nationalsiin eli nykyiseen Philadelphia 76ersiin. Hän pelasi myöhemmin myös Baltimore Bulletsissa. Kerr jätti hänelle valitun pelipaikan Chicago Bullsissa aloittaakseen valmennustyöt. Hän toimi 1960-luvun lopussa päävalmentajana paitsi Chicago Bullsille, myös Phoenix Sunsille; kaudesta 1966–1967 hänelle myönnettiin NBA:n "Vuoden valmentajan" palkinto. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1932 syntyneet Luokka:Vuonna 2009 kuolleet
Federation of American Scientists

Federation of American Scientists (FAS) on Manhattan-projektissa ensimmäistä ydinasetta kehittäneiden tiedemiesten vuonna 1945 perustama järjestö. FAS perustettiin, koska tiedemiehet kokivat eettiseksi velvollisuudekseen vaikuttaa tietämyksellään ja kokemuksellaan Yhdysvaltojen tärkeisiin kansallisiin ratkaisuihin, erityisesti ydinaseita koskevissa asioissa. Vuonna 1946, FAS julkaisi esseekokoelman "One world or none". Kirjassa tiedemiehet, mm. Niels Bohr, Albert Einstein ja Robert Oppenheimer, varoittavat ydinaseiden vaarallisuudesta. Nykyisin FAS:in organisaatiossa on mukana 68 Nobel-palkittua tiedemiestä. FAS:in toiminta-alueita ovat nykyisin myös mm. tavanomaisten aseiden rajoittaminen, joukkotuhoaseiden leviämisen estäminen ja terveyteen liittyvä informaatioteknologia. ==Lähteet== * * ==Aiheesta muualla== * http://www.fas.org Luokka:Tiedejärjestöt
Gene Shue

Eugene William "Gene" Shue (18. joulukuuta 1931 – 3. huhtikuuta 2022Gene Shue, All-Star and Longtime N.B.A. Coach, Dies at 90) oli yhdysvaltalainen koripalloilija ja koripallovalmentaja. Hän syntyi Baltimoressa, Marylandissa, ja aloitti ammattilaisuransa pelaajana vuonna 1954. Philadelphia Warriors oli varannut Shuen vuoden 1954 varaustilaisuudessa. Hän pelasi Warriorsissa vain kuusi ottelua, ja hänet kaupattiin kesken ensimmäisen ammattilaiskauden New York Knicksiin. Shue edusti Knicksiä kahden kauden ajan, kunnes hänet myytiin 1956 Fort Wayne Pistonsiin. Kausi 1956–1957 oli Pistonsin viimeinen Fort Waynessä. Tuon jälkeen seura muutti Detroitiin. Shue oli Detroit Pistonsissa viisi kertaa mukana NBA:n tähdistöottelussa. Pistonsissa hän pelasi vuoteen 1962. Hän pelasi ammattilaisena vuoteen 1964 asti, ja hän edusti kahden viimeisen kauden aikana Knicksiä ja Baltimore Bulletsia. Kymmenen vuotta ammattilaisjoukkueissa pelattuaan Shue aloitti pitkän valmennusrupeamansa; hän toimi NBA-joukkueiden päävalmentajana kaikkiaan 23 vuoden ajan, ja hänet valittiin kahdesti NBA:n vuoden valmentajaksi (kaudet 1968–1969 ja 1981–1982). == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1931 syntyneet Luokka:Vuonna 2022 kuolleet